Worcester F 80 Distinctiones

99 Iudicium est multiplex

Iudicium est[[1]](#footnote-1) multiplex quia quoddam est iudicium ad malos tantum, quoddam quo ad bonos tantum. Aliquod quo ad malos et malos simul. Primum adhuc est duplex quia quoddam dampnandorum. Secundum dampnatorum. Primum correpcionis. Secundum proscripcionis.

¶ Primo quo ad primum nota decens fore secundum omnem legem delinquentem corripi et puniri, Jer. 46[:28]: *Noli timere, quia non consumam te, sed castigabo te in iudicio*. Exemplum de patre qui filium verbat ne peius committat.

¶ De secundo iudicio quod est sine spe reuersionis, [1] Esdr. 7[:26]: *Omnis qui non fecerit legem Dei tui, et legem regis, iudicium, diligenter*, excerce de eo siue in mortem, siue in exilium, siue in condemnationem substantie, siue in carcerem.

¶ Et forte hec proscripsio fiet homine, Apo. 14[:7]: *Timete Dominum et date illi honorem, quia venit hora iudicii eius.* Et forte affliccio sequatur illud iudicium, Job 20[:25]: *Venient super eum horribiles,* etc.

¶ Item iudicium bonorum tantum est duplex, satisfaccionis et examinacionis. Primum est pe-

/fol. 247vb/

nitencium, secundum innocencium. De primo Jer. 5[:1]: *Circuite vias Jerusalem, et querite in plateis eius*, si *inveniatis virum facientem iudicium, et propitius ero ei*. Sed emenda non sufficit, nisi assit voluntas non peccandi, cum voluntate penitenciam continuandi, Amos 5[:15]: *Odite malum, diligite bonum, si forte misereatur* vestri *Deus.* Sed nichil illud iudicium debet carere affliccione, Psal. [37:9]: *Afflictus sum, et humiliatus sum nimis*. De iudicio examinacionis et probacionis quo Deus probat suos quamuis iustos, Psal. [25:1]]: *Judica me, Domine,* quia *ego in innocentia mea ingressus sum.* Nota qualiter verberatur catulus coram leone. Jer. 49[:12]: *Ecce quibus non erat iudicium*, etc.

¶ De iudicio communi bonis et malis. Nota quod duplex est, particulare et generale. Primum in resolucione, secundum in resurreccione. Primum est quod iudicium mortis nemini parcit, immo omnes sunt ei tribunarii, Eccli. 38[:23]: Memento *iudicii mei, sic enim erit et tuum.* Sicut litigantes de fine cause donec sententia sit lata. Sic nos incerti sumus de meritis, sed post sententiam sciemus. Ideo precauendum est hoc iudicium, quia ibi non est accepcio personarum nec munerorum, Eccle. 12[:1]: *Memento creatoris in diebus iuuentutis, antequam veniat*, etc.

¶ Item est iudicium generale, de hoc Eccli. 18[:19]: *Ante iudicium para iusticiam*. Apo. 20[:12]: *Vidi mortuos, magnos, et libri aperti sunt et* iudicatum est de singulis, *secundum opera* eorum.

¶ Circa generale iudicium, nota quatuor signa que premittentur, que sunt sicut peremptoria citacio. Secundo scripta que aperientur sicut sentencie execucio.

¶ Quo ad primum pretendent 15 signa que dicit Hieronimus se reperisse in analibus Hebreorum, 1 Thess. 4[:15]: *Ipse Dominus in iussu, et in voce archangeli*, etc. Vnde Hieronimus siue comedam siue bibam, siue aliud quid faciam, etc. Job 31[:14]: *Quid faciam* *cum* resurgam *ad* iudicium.

De secundo nota quod ibi aperientur tercia scripta autentica: liber passionis diuinice, liber consciencie, liber vite, Matt. 24[:30]: *Tunc* apparebit *signum Filii hominis in celo*, id est, crux, claui, lancea, corona spi-

/fol. 248ra/

nea, cicatrices, et stigmata. Item liber consciencie continebit tria, cogitaciones inmundas, Sap. [1:9]: *In cogitationibus impii interrogatio erit.* Inter locuciones vanas, Matt. 12[:36]: De omni verbo otioso, *quod locuti,* etc. Item, operaciones insanias, Eccle. vltimo [12:14]: *Cuncta que* sunt *adducet Deus in iudicium*. Item liber uite, manifestabit secreta, 1 Cor. 4[:5]: *Nolite ante tempus judicare*, quo ad usque *veniat*. De istis libris dicitur Apoc. 20[:12]: *Judicati sunt mortui ex his, quæ scripta erant*.

¶ De tercio, id est, de dicendis, nota tria, scilicet, cause magnitudinem que non erit de pecu-

nia, sed de dampnacione aut saluacione eterna, Matt. 25[:46]: *Ibunt hi in supplicium æternum*: illi, etc. Secundo curie multitudinem, Matt. 25[:32]: *Congregabuntur ante eum omnes*, etc. quia homines de mundo, angeli de celo, demones de inferno*.* Secundo iudicantis inflexibilitatem, Mal. 3[:2]: *Quis stabit ad videndum eum*. Nam si omnes sancti rogarent pro dampnato, non proficeret, Prou. 6[:34]: *Zelus et furor viri non parcet in die* vindicem.

¶ Circa facta que sequentur, nota tria, multitudinem et potentiam ministrorum, quia dicitur Matt. 25[:31]. Exibunt angeli et separabunt malos de medio, etc. Secundo inpotentiam et angustiam reproborum, quia nullam via euandendi. Nam secundum Augustinum superior erit iudex iratus.[[2]](#footnote-2) Inferior chaos inferni, etc. Ideo dicitur Apo. 9[:6]: Considerabunt *homines mortem et fugiet.* Tercio, carenciam auxiliorum, tunc Christus qui solebat esse misericors ridebit in dampnacione malorum, Prou. 1[:26]: *Ego in interitu vestro ridebo*. Similiter et sancti qui prius et se pro fratribus exposuerunt, tunc neminem iuuabunt, Psal. [57:11]: *Lætabitur justus cum viderit vindictam*. Item [Psal. 74:3]: *Cum accepero tempus ego justitias judicabo*.

¶ Item, Deus veniet ad iudicium terribiliter. Nam magnus strepitus precedet, sicut precones regem, Psal. [49:3]: *Ignis in conspectu ejus exardescet*, etc. Et tunc sicut habetur [2] Cor. 5[:10]: *Omnes,* generaliter sine excepcione, *nos,* personaliter sine procuracione, *manifestari,* euidenter sine absconsione, sed inexcusater sine euasione, *ante tri-*

/fol. 248rb/

*bunal Christi,* presenciater sine dilacione, *vt referat vnusquisque*, etc.

1. est ] Lambeth has a capital “E” on this word. [↑](#footnote-ref-1)
2. iratus ] at this point F 128 continues: Sicut superius dicitur eodem capitulo [188 Judex]. [↑](#footnote-ref-2)